# Useneti uudised

Useneti uudisegrupid on foorumid, kuhu saab postitada sõnumeid väga paljudel teemadel: siit leiad peaaegu iga teema, mis sulle meeldib - ja palju sellistki, mis ei meeldi! Ehkki Usenet pole enam nii populaarne kui varem, sest tekkinud ja levinud on veebifoorumid ja muu selline, on see endiselt väga kasulik asjandus. &kde; pakub omalt poolt võimsa Useneti uudiste lugeja &knode;.

Rakenduse &knode; leiab K menüü alammenüüst Internet: käivitamiseks vali seal &knode;.

Seejärel peaks töölauale ilmuma &knode; peaaken. Esmakäivitamisel avatakse kõigepealt seadistustedialoog.

&knode; häälestamine &knode; pärast esimest käivitamist

&knode; pärast esimest käivitamist

## Isiklikud seadistused

Seadistustedialoogi esimene lehekülg võimaldab määrata isiklikku infot:

Isikliku info sisestamise dialoog Isikliku info sisestamine

Isikliku info sisestamine

Nimi

- Kirjuta väljale Nimi oma nimi. See lisatakse hiljem saatja nimena, kui saadad uudistegruppidesse artikleid, ning seda näevad seal ka kõik teised.

  Välja Nimi täitmine on kohustuslik.

E-posti aadress

- E-posti aadressi kasutatakse samuti sinu saadetud uudisteartiklite juures, &ie; artikli autori tegeliku aadressina koos tegeliku nimega (mille määrasid väljal Nimi).

  Välja E-posti aadress täitmine on kohustuslik.

## Uudistekonto seadistamine

Nüüd tuleb &knode;le selgeks teha, kust ta uudised hangib ja kuhu ta hiljem sinu artiklid saadab. Paremal asuvas puuvaates on kirje Kontod. Klõpsa sellel hiirega. Vali kõigepealt kaart Uudised, sest uudistekonto on antud rakenduse juures ju esmatähtis. Esialgu on kontode nimekiri tühi.

Uue konto loomiseks klõpsa nupule Lisa... Ilmub selline dialoog:

Dialoog Uus konto Dialoog Uus konto

Dialoog Uus konto

Nimi

- Väljale Nimi võid kirjutada, mida tahad: seda näidatakse hiljem kaustapuus. Siia võib sisestada näiteks oma internetiteenuse pakkuja nime. Meie näites kirjutame siia `Minu uudistekonto`.

Server

- Järgmine väli on Server. Erinevalt väljast Nimi on siia sisestatud tekst väga oluline. Uudisteserveri nimi on kindel suurus. Sa peaksid selle teada saama oma internetiteenuse pakkujalt. Kui sa uudisteserveri nime siiski ei tea, tuleb sul see järgi küsida, sest ilma selleta ei ole võimalik uudiseid hankida. Kui sinu internetiteenuse pakkuja ise uudisteserverit ei pea, võid kasutada ka avalikke servereid (tihtipeale pakuvad neid näiteks ülikoolid).

  Meie näites on siia väljale kirjutatud ``news.server.com``, aga mõistagi asenda see oma tegeliku uudisteserveri nimega.

Port

- Arvatavasti ei ole vajadust muuta siin antud vaikeväärtust.

## E-posti konto loomine

Vahel võib tekkida soov vastata mõne artikli autorile otse, ilma vastust uudistegruppi saatmata - näiteks kui soovid teha mõne väga isikliku kommentaari või parandada mõne piinliku vea. Selleks tuleb seadistustedialoogis määrata e-posti konto, mida saab teha kaardil E-post. Ilmub selline dialoog:

E-posti konto loomise dialoog E-posti konto loomine

E-posti konto loomine

Server

- E-posti serveri nimi (aadress) tuleb sisestada nii, nagu selle on sulle andnud sinu internetiteenuse pakkuja või süsteemiadministraator. Põhimõtteliselt ongi vaja siin sisestada ainult e-posti serveri nimi väljale Server.

  Meie näites on selleks ``mail.server.com``, aga mõistagi asenda see oma tegeliku e-posti serveri nimega.

Port

- Ka siin ei ole tõenäoliselt vaja muuta väljal Port näidatavat vaikeväärtust.

## Lisainfo

- Peamine &kde; tugigrupp Usenetis on comp.windows.x.kde. Muudest ressurssidest &kde; kohta abi otsimisel kõneleb getting-help.

- Gmane kujutab endast paljude meililistide Useneti kasutajaliidest, kaasa arvatud enamikule &kde; meililistidest, nii et neid saab ka &knode;ga lugeda.