# Data-URL'er

Data-URL'er tillader små dokument-data at blive inkluderet i selve URL'en. Dette er nyttigt for meget små HTML-test eller andre tilfælde hvor det ikke giver mening med et eget dokument.

`data:,foobar` (bemærk kommaet efter kolon) vil levere et tekstdokument der ikke indeholder andet end `foobar`

Det sidste eksempel leverede et tekstdokument. For HTML-dokumenter skal man angive MIME-typen `text/html`: `data:text/html,<title>Testcase</title><p>Dette er en test</p>`. Dette vil producere nøjagtigt det samme uddata som hvis indholdet var blevet indlæst fra sit eget dokument.

Det er også muligt at angive et alternativt tegnsæt. Bemærk at 8-Bit tegn skal escapes med et procent-tegn og deres to-cifrede hexadecimale koder: `data:;charset=iso-8859-1,Gr%FC%DFe aus Schl%E4gl` giver `Grüße aus Schlägl` hvorimod udeladelse af tegnsætattributten kunne føre til noget i retning af `Gr??e aus Schl?gl`

IETF RFC2397 har mere information.