# &catalogmanager;i kasutamine

&catalogmanager; &catalogmanager;

Kataloogihaldur liidab kaks kataloogi ühte puusse ning näitab kõiki antud kataloogide PO- ja POT-faile. See võimaldab kiiresti näha, kas on lisatud mõni uus mall või vana eemaldatud. Iga faili nime juures näidatakse mõningat lisainfot: kirjete koguarvu, kahtlaste ning tõlkimata kirjete arvu, viimase redigeerimise kuupäeva ning faili viimast tõlkijat.

KBabeli kataloogihaldur on mõeldud sellise struktuuriga projektidele nagu KDE, kus POT- ja PO-failil on üks ja sama nimi, ainult erinevad laiendid. Asjad on tublisti teisiti &GNU; projektide ning paljude &GNU; projekte matkivate projektide korral. Nende puhul antakse PO-failile nimi keelekoodi järgi, mistõttu see erineb POT-faili nimest. Samuti asub sellistel projektidel POT-fail samas kataloogis tõlgitud PO-failidega. Kõigil mainitud põhjustel ei sobi kataloogihaldur selliste projektide jaoks (vaata ka KDE veateadet 76495).

Et oleks veel lihtsam leida faile, mis vajavad töötlemist, näitab iga faili staatust ka ikoon:

- Kõik selle faili teated on tõlgitud.

- Mõned selle faili teated on kahtlased või tõlkimata

- Seda faili ei ole PO-failide kataloogis.

- Selles failis on süntaksivigu.

- Infot selle faili kohta parajasti uuendatakse. Kui uuendamine on lõppenud, peegeldab selle staatust mõni ülalkirjeldatud ikoonidest.

Kui ikooni ümbritseb , näiteks , osutab see asjaolule, et seda faili või kataloogi ei eksisteeri POT-failide kataloogis.

Faili võib märkida või märgistuse eemaldada kontekstimenüü käsuga Muuda märgistust.

Kui soovid muuta kogu kataloogi failide märgistusi, klõpsa hiire parema nupuga kataloogi nimel ja vali Muuda kõiki märgistusi või Eemalda kõik märgistused. Märgistused salvestatakse automaatselt &kbabel;ist väljudes.

Faili avamiseks tee sellel topeltklõps, vali kontekstimenüüst käsk Ava või vajuta klahvi Return või kiirklahvi &Ctrl;O .

&catalogmanager;i seadistamiseks vali Projekt Seadista... Täpsemat infot leiab osast Projekti seadistused.

## &catalogmanager;i omadused

Lisaks oma peamisele omadusele avada faile &kbabel;is toetab &catalogmanager; veel mitmeid võimalusi PO-failide puu haldamiseks.

### Otsimine ja asendamine mitmes failis

Üks vahest kasutatavamaid &kbabel;i omadusi on võimalus otsida ja asendada korraga mitmes failis. Tänu tihedale seotusele &kbabel;iga toetab seda ka &catalogmanager;

### Statistika

&catalogmanager; võib näidata statistikat üheainsa faili või ka terve kataloogi või mitme kataloogi kohta. Statistika hõlmab failide arvu ning seda, kui paljudel failidel on mallid ja kui paljudel mitte. Samuti annab see teada teadete arvu failides ning selle, kui suur osa neist on tõlgitud, tõlkimata või kahtlased.

### Süntaksi kontrollimine

See võimaldab kontrollida ka mitme PO-faili süntaksit rakendusega `msgfmt`. Kui fail kontrolli ei läbi, ei ole sellest võimalik genereerida MO-faili, mida arvutid kasutada saaksid. Selline vigane fail põhjustab tavaliselt ka selle paketi kompileerimise ebaõnnestumise, mille koosseisu antud PO-fail kuulub.

### Kasutaja määratud käsud

Et &catalogmanager; ei suuda pakkuda kõike, mis sulle vähegi pähe võib tulla, saad siin ise käske määrata.

Määrata on võimalik kahelaadseid käske: ühed kataloogide ja teised üksikfailide jaoks. Neid saab määrata seadistustedialoogis ning kasutada &HPN;ga failide nimekirjas mõnel kirjel klõpsates.